b'\n_START_ARTICLE_\nMatti J. Korhonen\n_START_PARAGRAPH_\nMatti J. Korhonen ("Mattijii") (23. hein\xc3\xa4kuuta 1934 Lohja \xe2\x80\x93 26. elokuuta 2018 Tukholma, Ruotsi) oli ruotsinsuomalainen opettaja ja poliitikko (sosiaalidemokraatti)._NEWLINE_Korhonen opiskeli opettajaksi Helsingin opettajakorkeakoulussa ja Oulun yliopistossa. Sitten h\xc3\xa4n oli opettaja Pohjois-Suomessa ennen kuin h\xc3\xa4n vuonna 1971 muutti Ruotsiin, miss\xc3\xa4 ty\xc3\xb6skenteli aluksi Bulten-nimisess\xc3\xa4 yrityksess\xc3\xa4 Hallstahammarissa ja my\xc3\xb6hemmin kotikielenopettajana Gustavsbergissa. H\xc3\xa4n liittyi siell\xc3\xa4 suomalaisyhdistykseen. Vuonna 1971 h\xc3\xa4net valittiin Ruotsinsuomalaisten Keskusliiton hallitukseen, miss\xc3\xa4 ty\xc3\xb6skenteli koulu- ja kulttuurikysymysten parissa. V\xc3\xa4lill\xc3\xa4 h\xc3\xa4n oli yhdistyksen varapuheenjohtaja. H\xc3\xa4n korosti toiminnassaan kaksikielisyytt\xc3\xa4 ja \xc3\xa4idinkielen asemaa lapsen kehittymisess\xc3\xa4. H\xc3\xa4n oli sihteeri komiteassa, joka sai aikaan Tukholman ensimm\xc3\xa4isen suomenkielisen koulun. Korhonen toimi my\xc3\xb6s Ruotsinsuomalaisten kirjoittajien yhdistyksen puheenjohtajana. Ruotsinsuomalaisten kulttuuriautonomia oli h\xc3\xa4nelle t\xc3\xa4rke\xc3\xa4 ajatus._NEWLINE_Korhonen ty\xc3\xb6skenteli Gustafsbergin suomalaisessa kerhossa, Ruotsinsuomalaisten Keskusliiton Tukholman-osastossa, Tukholman suomalaisen seurakunnan kirkkoneuvostossa, V\xc3\xa4rmd\xc3\xb6n kunnan kulttuurihallinnon puheenjohtajana ja Suomen Tukholman-instituutin hallituksessa.'